bg ru bg bg bg bg bg bg ru ru ru bg uk en en en ru bg bg bg bg bg bg ru ru ru bg uk en en en bg bg bg bg bg bg bg bg bg bg bg bg bg en bg bg bg bg bg bg bg bg bg en en bg bg bg ceb bg bg bg hbs_cyr bg bg bg uk bg bg bg uk bg bg bg bg bg bg uk bg uk bg bg bg bg bg bg bg bg bg hbs_cyr bg en bg bg bg bg en en
Как да бъдем по-ефективни в работата от вкъщи? - Артисанс [Блог]
Мебели за баня по поръчка
by Косьо Н. in Интересно
В стремежа си да спрат разпространението на Covid-19 в България и същевременно да не спират работа, много компании насърчават служителите си да работят от вкъщи. Противно на общоприетото у нас мнение, работата от вкъщи може да е много продуктивна и удобна. В екипа на Артисанс България има хора, на които доста често им се налага да работят от вкъщи, а с времето идва и опитът. Затова решихме да споделим нашите съвети за това как да бъдете по-добре организирани и продуктивни докато вършите работата си извън офиса.
Отделете си специално място и го организирайте добре
Един от най-често повтаряните съвети, на които ще попаднете, е да си направите мини офис, където можете да се съсредоточите върху задачите си. Не е задължително офисът ви да е голям. Много хора предпочитат да работят на кухненския барплот или на масата в хола. Зависи от работата и нуждите ви. Но задължително трябва да си определите такова място.
Веднъж започнете ли да ползвате мястото за работа, не оставяйте домашните задължения и последващата бъркотия да го превърнат в малка кочинка … Важно е да почиствате и подреждате мястото всяка вечер за да можете например да си изпиете сутрешното кафе на спокойствие, без да мислите за бъркотията. За целта, органайзърите и подносите за храна биха били просто незаменими помощници.
Грижете се за себе си и се настанете удобно
Дори да направите един мини офис вкъщи, бъдете гъвкави и си позволете от време на време да правите почивки (без да прекалявате, естествено) и да сменяте позициите за работа. Идеята е да не стоите осем часа на стола. Една елементарна масичка за лаптоп може да ви даде разнообразието, от което се нуждаете, и да ви позволи удобството да работите в леглото. Разбира се, съвсем не е препоръчително да прекарвате часове наред в спалнята с лаптопа. Това може да има обратния ефект и да доведе до безсъние.
Понякога може да имате нужда от малко раздвижване. Разбираемо е. Освен кратките почивки, може да сменяте и средата – ако времето позволява, ползвайте шезлонга на терасата, или минете от кухнята в трапезарията. По този начин, работата от вкъщи може да бъде доста удобна.
Грижете се за тялото си!
В повечето случаи офисът в службата има ергономични столове и удобни бюра. Затова работата там може да бъде по-малко физически натоварваща, отколкото работата вкъщи. Та когато работите от вкъщи, внимателно следете за мебели и стойки, които могат да предизвикат болки.
В допълнение към закупуването на удобен офис стол, може да се възползвате от стойка за лаптоп, с регулируема височина. Оптималното решение обаче е бюрото по поръчка, което позволява регулация на височината на плота. То е и идеалното допълнение за вашия домашен офис, което определено ще повиши продуктивността ви. Кой знае, работата от вкъщи може да ви хареса и да продължите практиката дори след края на обявената пандемия!
За да ви е готино да работите от вашия мини офис вкъщи, постарайте се да го направите уютен. Понякога дори малките неща могат да дадат огромна разлика. Цветята например са един малък оазис, който да ви разсее малко и върне от дигиталното пространство в реалността.
Приятният мирис също може да подейства положително. Има изследвания, които стигат до заключението, че ароматерапията може да регулира емоциите, да намали стреса и да подобри вниманието.
Повечето от нас не излизат никъде без слушалките. По някаква причина обаче някак си пренебрегваме фоновия шум у дома. Тези, които са идвали на гости в ателието на Артисанс, знаят, че при нас винаги има музика. До някаква степен тя не само стимулира работата, a и помага да ограничите външните дразнители. Не, не, нямам предвид децата, които също не са на училище и се карат вкъщи …
По повод последното, добър вариант биха били антифоните. Ако не искате да изпадате чак в такива крайности, може просто да ползвате хубави слушалки или преносима тонколонка. Ъпгрейда/закупуването и на двете е супер инвестиция, понеже може да си ги ползвате навсякъде и по различни поводи. Лично аз съм привърженик на така наречения „умен дом“ и постоянно ползвам Amazon Alexa. Други домашни асистенти, като Google Home, също са страхотен вариант, който можете да ползвате не само за музика, но и за работа.
Надяваме се съветите ни да са ви били поне малко полезни. Би ни било много интересно да научим от вас как се справяте с дистанционната работа. Имате ли си някакви ваши трикове, които да споделите с нас?
Не на последно място, пазете се от вируса!
PS: Ето че няколко месеца по-късно пак сме в ситуация на локдаун, който ще продължи поне до Коледните и Новогодишни празници. Този път ви питаме как оценявате решението – подкрепяте ли триседмичното затваряне на бизнеса, или мислите, че щетите са по-големи от ползите?
Много полезни съвети, определено ще ги използвам още утре. Лично на мен определено ми е по-удобно да работя от офиса, но сегашното положение има потенциал 🙂
Добре, че на мен, като програмист ми е все там от къде ще работя, но пък винаги като ми остане време гледам с какво да допълня обстановката в Home Office-a ми.
Най-голямото изкушение е бързият преглед на Фейсбук в почивката (и не само). Трябва тренинг за да го изключиш от ума си. За по-слабите психически обаче трябват твърди мерки.
Да, трудно е когато шефовете не надничат зад рамото. От опит, аз най-добре се справям като се разлогна напълно от социалните медии. Дори *да се объркам* и да вляза във Фейсбук, имам малко време докато се логвам да помисля за последващата липса на продуктивност и веднага затварям сайта.
„За да ви е готино да работите от вашия мини офис вкъщи, постарайте се да го направите уютен. Понякога дори малките неща могат да дадат огромна разлика.“ Определено малките неща играят голяма роля, особено в дома на предназначеното място за работа. Аз лично обожавам малките детайлни елементи в моята домашна работна среда и си е в действителност уютно и освежаващо. Малките неща са присъщи и за минималистите, които също имат страхотнии уникални и практични идеи по тази тема. ^_^
Относно звукa по време на рaботния процес, определено е разпускаща фоновата музика като мога да споделя, че типът Progressive House и Chill Hop са подходящи за background sound по време на работа и подкрепям идеята, защото наистина има отпускащ ефект и премахва натоварване, ако съществува такова, и работният процес, освен просто ангажиращ, става и приятен. Но, разбира се, не всеки успява да се съсредоточи безпроблемно при намесата на музика. Има хора, които предпочитат тишината, за да могат да се концентрират върху работата си или са просто привърженици на тишината без да имат проблем в концентрацията.
Статията е практично написана и приятна за четене.
Поздрави с най-добри пожелания! : )
Благодарим ви за позитивния коментар, Доротея!
“Има хора, които предпочитат тишината, за да могат да се концентрират върху работата си или са просто привърженици на тишината … ” тези хора не ги разбираме и отказваме да ги приемем. В кръга на шегата, разибра се. Разни хора, разни идеали.
Поздрави от целия екип на Артисанс!
PS: Пазете се и запазете позитивното по време на извънредното положение.
Вашият имейл адрес няма да бъде публикуван. Задължителните полета са отбелязани с *
Запазване на името, имейл адреса и уебсайта ми в този браузър за следващия път когато коментирам.
Comment moderation is enabled. Your comment may take some time to appear.
© 2022 Артисанс България. Всички права запазени.
Този сайт използва бисквитки. Ако продължите да го използвате, вие се съгласявате с условията за ползване. Научи повече Приемам
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.